انت الحب

انتا الحب اغنيه مصريه الفها احمد رامى و لحنها محمد عبد الوهاب و غنتها ام كلثوم

 كلماتها 

يا ما قلوب هايمه حواليك

تتمنى تسعد يوم برضاك

و انا اللى قلبى ملك ايديك

تنعم و تحرم زى هواك

الليل عليا طال بين السهر و النوح

اسمع لوم العزال

اضحك و انا المجروح

و عمرى ما اشكى من حبك

مهما غرامك لوعنى

لكن أغير م اللى يحبك ويصون هواك أكتر منى

اول عنييا ما جت فى عنيك عرفت طريق الشوق بينا

و قلبى لما سألته عليك قال لى دى نار حبك جنه

صدقت قلبى فى اللى قالولي

لكن غرامك حيرنى و ليل بعادك سهرنى

تجرى دموعى و انتا هاجرنى ولا ناسينى ولا فاكرنى

و عمرى ما اشكى من حبك مهما غرامك لوعنى

لكن أغير م اللى يحبك ويصون هواك أكتر منى

أهواك فى قربك و ف بعدك واشتاق لوصلك و ارضا جفاك

و إن غبت احافظ علا عهدك و افضل علا ودى وياك

يورد علا خاطرى كل اللى بيننا اتقال

و يعيش معاك فكرى مهما غيابك طال

واحشنى و انتا قصاد عينى و شاغلنى و انتا بعيد عنى

و الليالى تمر بيا بين أمانى و بين ظنون

و انتا يا غالى عليا كله فى حبك يهون

و عمرى ما اشكى من حبك مهما غرامك لوعنى

لكن اغير م اللى يحبك مهما غرامك لوعنى

و لما اشوف حد يحبك يحلا لى اجيب سيرتك وياه

واعرف جرا له ايه فى حبك وقد ايه صانه ورعاه

اسأله إن غبت عنه يا حبيبى يشتاق اليك ادى انا

و إن جافيته يا حبيبى يسهر الليل و يناجيك زيى انا

ألاقى قلبى أنا حبه ما جه علا بال

لا عن هواك له غنا ولا يوم لغيرك مال

انتا الأمل اللى احيا بنوره عمره ما يبعد يوم عن عينى

و انتا الشوق اللى اسمع صوته لما تغيب عنى ينادينى

و انتا الحب اللى مافيش غيره لو يسعدنى او يشقينى

وعمرى ما اشكى من حبك مهما غرامك لوعنى

لكن أغير م اللى يحبك و يصون هواك أكتر منى



 شوف كمان 

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:اغانى محمد عبد الوهاب
تصنيف:كلمات اغانى